13. Fastsættelse af måltal for søgning til ungdomsuddannelser i 2024 (Åben)
Tidl. politisk behandling BY, 31.05.22, pkt. 12
Forventet sagsgang
AU, BS-U, ØK, BY
Lovgrundlag
Lov om kommunal indsats for unge under 25 år
SAGENS INDHOLD
Byrådet skal i denne sag tage stilling til måltal for 2024 for søgning til 
ungdomsuddannelserne for 9. og 10. klasseelever bosiddende i [adresse] 
fordelt på erhvervs-, gymnasiale og øvrige ungdomsuddannelser eller aktiviteter, 
herunder arbejde, udlandsophold og VUC. 
Byrådet fastsætter årligt måltal for søgning til ungdomsuddannelserne for elever i 9. og 10. klasse – i dette 
tilfælde for 2024. Måltallene skal tage afsæt i søgetallene for året før. Ligger en kommunes søgetal til 
erhvervsuddannelserne under 10 %, skal kommunen udarbejde en handlingsplan for, hvilke initiativer der 
iværksættes for at øge søgningen til erhvervsuddannelserne, jf. lov om kommunal indsats for unge under 
25 år.
I april 2023 offentliggjorde Undervisningsministeriet søgetal for 2023, som viser, at 90,7 % af eleverne i 9. 
klasse (som ikke valgte 10. klasse) og 10. klasse i [adresse] søgte ind på en 
ungdomsuddannelse. Tilmeldingerne til ungdomsuddannelserne i 2023 er fordelt på følgende måde:

70,2 % valgte gymnasiale uddannelser (andel i 2022: 71,5 %)

20,5 % valgte erhvervsuddannelser (andel i 2022: 21,9 %)

9,4 % valgte øvrige uddannelser eller andre aktiviteter, herunder forberedende uddannelser eller 
øvrige aktiviteter, fx arbejde eller ophold i udlandet (andel i 2022: 6,6 %).
Der er således 1,3 %-point færre elever i 9. og 10. klasse med bopæl i [adresse], der har søgt 
ind på en erhvervsuddannelse i 2023 end i 2022. [adresse] ligger dog over niveauet for 
landsplan, hvor 19,4 % af de unge har søgt en erhvervsuddannelse. 
Der ses desuden en stigning i andelen af elever, som har valgt øvrige uddannelser eller andre aktiviteter 
fra 6,6 % i 2022 til 9,4 % i 2023. Andelen på landsplan er 8 %. Stigningen dækker over flere ansøgere til 
FGU samt flere, der vælger øvrige aktiviteter som arbejde eller ophold i udlandet. For nærmere 
gennemgang af udviklingen i søgetallene henvises til vedlagte notat.
Måltallene for 2023 lød på henholdsvis 68 % på gymnasiale uddannelser, 25 % på erhvervsuddannelser 
og 7 % på øvrige uddannelser mv. Det betyder, at målene for 2023 ikke er nået fuldt ud. 
VURDERING
Byrådet afsatte i budget 2023-26 ekstra ressourcer til at styrke fokus på søgningen til 
erhvervsuddannelserne ved at understøtte arbejdet på skolerne og i Unges Job og Uddannelse (UUJ) på 
arbejdsmarkedsområdet med erhvervspraktikker for skoleelever. Ambitionen er, at flest mulige elever i 8. 
klasse kommer i erhvervspraktik.
[adresse]: EMN-2023-00955
Dok-ID: 3522552
Sagsbehandler: lbis
Byråd
30. maj 2023  19:00
For at understøtte ambitionen om at flest mulige elever kommer i erhvervspraktik, har Favrskov Kommune 
desuden udvidet praktikformidlingsfunktionen og har indgået et samarbejde om at stille portalen 
”Elevpraktik.dk” til rådighed for eleverne. Portalen henvender sig til elever i 7.-10. klasse og udgør en 
oversigt over virksomheder, som søger eller er åbne over for at have erhvervspraktikanter. Dette skal 
hjælpe eleverne til lettere at kunne finde en erhvervspraktik. Der er aktuelt 247 virksomheder i [adresse] 
Kommune på portalen, som aktivt søger efter praktikanter eller angiver, at de som udgangspunkt gerne vil 
tilbyde erhvervspraktik. 
Det bemærkes, at effekten af de ekstra ressourcer, der blev afsat i budget 2023-26 først vil kunne ses i 
søgetallene mod erhvervsuddannelserne de kommende år.
Der arbejdes desuden med at øge elevernes opmærksomhed på erhvervsuddannelserne gennem 
obligatoriske praksisnære læringsforløb under åben skole for elever i alle aldre og den fælles 
uddannelsesdag med rollemodeller og praksisfaglighed arrangeret af UUJ. Arrangementet har tidligere år 
været arrangeret i samarbejde med Den jyske Haandværkerskole (DjH). Et kommende arrangement er 
under planlægning.
Det skal derudover bemærkes, at Favrskov Kommune har en partnerskabsaftale om uddannelses- og 
praktikpladser inden for bygge- og anlægsområdet med deltagelse af Dansk Byggeri (Nu Dansk Industri), 
Den Jydske Haandværkerskole, Tradium og Aarhus Tech. Der arbejdes aktuelt på at opdatere aftalen og 
den tilhørende handleplan, så fokus fremadrettet ikke kun er på bygge- og anlægsområdet, men på at flere 
unge vælger en erhvervsuddannelse generelt, med henblik på at sikre kvalificeret arbejdskraft for lokale 
virksomheder i [adresse].    
På baggrund af ovenstående foreslås det, at måltallene for 9. og 10. klasseelevernes søgningen til 
ungdomsuddannelserne for 2023 fastholdes i 2024. Følgende måltal foreslås dermed:

68 % vælger gymnasiale uddannelser

25 % vælger erhvervsuddannelser

7 % vælger øvrige uddannelser mv. 
ØKONOMI
Der er ingen økonomiske konsekvenser.
INDSTILLING
Direktøren for Job og Økonomi indstiller til Byrådet:
1.
At måltallene for søgning til ungdomsuddannelserne for 9. og 10. klasse i 2024 godkendes.
BESLUTNING
Arbejdsmarkedsudvalget, 3. maj 2023:
Fraværende: Ingen
Indstilles godkendt.
Børne- og Skoleudvalget, 9. maj 2023:
Fraværende: Ingen
Indstilles godkendt.
Økonomiudvalget, 23. maj 2023:
Fraværende: Ingen
Indstilles godkendt.
Byråd, 30. maj 2023: 
Fraværende: Holger Overgaard
Godkendt.
Bilag
1.
Rikke Gregersen til ungdomsuddannelserne i 2023 i [adresse] (3522685)
